Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: nyilvánosságot kapnak. Ugyancsak az országgyûlési képviselõk információszerzéshez való jogát biztosítja az országgyûlési képviselõk jogállásáról szóló 1990. évi LV. törvény
Paragraph Index: 331

51. §-a határozza meg, mely szerint a legfõbb ügyész és az ügyészség alkotmányos feladatai közé tartozik — többek között — a Magyar Köztársaság érdekeit, illetve a demokráciát sértõ vagy veszélyeztetõ cselekmények üldözése, a törvényesség biztosítása és védelme. Az ügyészség képviseli a vádat a bírósági eljárásban, felügyeletet gyakorol a büntetés-végrehajtás törvényessége felett, és meghatározott jogok illetik meg a nyomozással összefüggésben. E feladatok jogszerû ellátása az ügyészség és a legfõbb ügyész alkotmányos kötelezettsége. A legfõbb ügyész interpellálása kapcsán különösen az igazságszolgáltatás körébe tartozó, folyamatban lévõ (így például jogerõs bírói ítélettel, illetõleg ügyészi határozattal még le nem zárt, vagy újraindított) ügyekkel — ideértve a közigazgatási tárgyú ügyészi intézkedéseket is — kapcsolatban feltett kérdésre adott legfõbb ügyészi válasz esetén kerülhet veszélybe az ügyészség alkotmányos feladatainak az ellátása. Így például a folyamatban lévõ nyomozással összefüggõ adatoknak, információknak, nyomozati vagy egyéb cselekményeknek, bizonyítékoknak stb. az Országgyûlés — és így a nyilvánosság — elõtti ismertetése súlyosan veszélyeztetheti a nyomozást, további nyomozati cselekményeknek a végzését, és végsõ soron a vádemelést és a vádképviselet megfelelõ ellátását is. A legfõbb ügyész interpellációra adott válaszának tartalmi korlátját képezi tehát az, hogy az ügyészi válasz — az abban közölt információ — nem veszélyeztetheti az ügyészség alkotmányos feladatainak az ellátását. A legfõbb ügyész a válaszadás elõtt köteles mérlegelni, hogy a válaszával nem veszélyezteti-e az Alkotmányban meghatározott feladatainak teljesítését. A feladat-ellátásra kiható veszély megítélése egyben a legfõbb ügyész alkotmányos felelõssége. Arról, hogy a feltett, folyamatban lévõ ügyre vonatkozó interpellációra adott válaszadás kapcsán veszélybe kerül-e az ügyészség alkotmányos feladatának teljesítése, a legfõbb ügyész dönt esetenként. A válaszadás során azonban az Alkotmány 51. §-ában megfogalmazott feladatai ellátásának biztosítása mellett figyelemmel kell, hogy legyen mind az Alkotmány 27. §-ban, mind az 52. §

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes